Προεδρικές εκλογές στο Ουζμπεκιστάν 2023

Οι πρόωρες προεδρικές εκλογές διεξήχθησαν στο Ουζμπεκιστάν στις 9 Ιουλίου 2023. Οι πρόωρες εκλογές προκηρύχθηκαν μετά την έγκριση του συνταγματικού δημοψηφίσματος κατά το οποίο επανακαθορίστηκαν οι θητείες και ο πρόεδρος Σαβκάτ Μιρζιγιάγιεφ μπορεί πλέον να υπηρετήσει ακόμη δύο επταετείς θητείες.

 Ιστορικό 
Ένα συνταγματικό δημοψήφισμα διεξήχθη στο Ουζμπεκιστάν στις 30 Απριλίου 2023. Το δημοψήφισμα αφορούσε προτεινόμενες τροποποιήσεις στο σύνταγμα.

Το κοινοβούλιο ενέκρινε τη διεξαγωγή του δημοψηφίσματος στις 15 Μαρτίου 2023. Οι τροποποιήσεις εγκρίθηκαν στο δημοψήφισμα με πάνω από 90% υπέρ, γεγονός που θα επιτρέψει στον Σαβκάτ Μιρζιγιάγιεφ να είναι πρόεδρος για δύο επιπλέον θητείες εφόσον επανεκλεγεί.

Η νομοθεσία του Ουζμπεκιστάν απαιτεί τουλάχιστον 33% των εγγεγραμμένων ψηφοφόρων να συμμετάσχουν στις προεδρικές εκλογές, διαφορετικά αυτές θα κηρυχθούν άκυρες. Ο νόμος προβλέπει επίσης δεύτερο γύρο αν κανείς υποψήφιος δεν συγκεντρώσει πάνω από 50% των ψήφων. Στην πράξη, κανένα από αυτά τα ενδεχόμενα δεν έχει συμβεί μέχρι σήμερα, καθώς κάθε προεδρική εκλογή από την ανεξαρτησία της χώρας το 1991 έχει καταλήξει με τον νικητή να λαμβάνει πάνω από 80% των ψήφων και συμμετοχή άνω του 79%, ενώ κάθε εν ενεργεία πρόεδρος που έθεσε υποψηφιότητα επανεκλέχθηκε.

 Διεξαγωγή 
Το Γραφείο Δημοκρατικών Θεσμών και Ανθρωπίνων Δικαιωμάτων (ODIHR) ανέφερε ότι οι εκλογές «στερούνταν αυθεντικού πολιτικού ανταγωνισμού παρά κάποιες προσπάθειες μεταρρύθμισης». Η έκθεσή τους κατέγραψε «ενδείξεις παραποίησης με ψήφους καθώς και πολυάριθμες παρατηρήσεις φαινομενικά πανομοιότυπων υπογραφών στους εκλογικούς καταλόγους», σημειώνοντας ότι «κανείς από τους εγγεγραμμένους υποψηφίους δεν επέκρινε δημόσια τον εν ενεργεία πρόεδρο ούτε παρουσίασε εναλλακτικές πολιτικές απόψεις και η προεκλογική εκστρατεία παρέμεινε υποτονική, με παρατηρητές να σημειώνουν ότι οι εκδηλώσεις συχνά έμοιαζαν σκηνοθετημένες.» Η αποστολή, πάντως, εκτίμησε ιδιαίτερα την προετοιμασία για τις προεδρικές εκλογές.

 Αποτελέσματα 
Ο πρόεδρος του Ουζμπεκιστάν Σαβκάτ Μιρζιγιάγιεφ επανεξελέγη με ποσοστό 88%. Τα προκαταρκτικά αποτελέσματα των εκλογών ανακοινώθηκαν σε ενημέρωση από τον πρόεδρο της Κεντρικής Εκλογικής Επιτροπής του Ουζμπεκιστάν, Ζαϊνιντίν Νιζαμχοτζάγιεφ. Πάνω από 15 εκατομμύρια ψηφοφόροι συμμετείχαν στις εκλογές.

+Αποτελέσματα ουζμπεκικών προεδρικών εκλογών του 2023..ΥποψήφιοιΚόμματαΠρώτος γύρος Ψήφοι % Σαβκάτ ΜιρζιγιάγιεφO’zLiDePΥποστηρίζεται επίσης από το Δημοκρατικό Κόμμα Εθνικής Αναγέννησης Ουζμπεκιστάν (OʻzMTDP), το οποίο παραιτείται από την παρουσίαση υποψηφίου.  87,71 Ρομπαχόν ΜαχμουντόβαASDP  4,47 Ουλούγμπεκ ΙνογιάτοφXDP  4,05 AΑμπντουσουκούρ Χαμζάεφ O'EP  3,77 Έγκυρα ψηφοδέλτια  99,24 Άκυρα και λευκά  0,76 Σύνολο  100 Αποχή  20,12 Εγγεγραμμένοι / συμμετοχή  79,88

 Παραπομπές 

2023
Ουζμπεκισταν